Maliar Lysippida

[náhľad|Atická [čiernofigúrová keramika|čiernofigúrová  neck-amfora s nápisom *LYSIPPIDES KALOS*, zobrazuje Achilla a Aianta ako hrajú kocky, cca 520 pred Kr., British Museum B 211, Londýn]]
**Maliar Lysippida** je konvenčné meno atického maliara čiernofigúrových váz, činného približne v rokoch 530 až 515 pred Kr.
 
Maliar Lysippida, aténsky maliar čiernofigúrových váz, je považovaný za najvýznamnejšieho žiaka Exékia. Podobne ako u väčšiny starogréckych vázových maliarov i jeho skutočné meno nie je známe (zo štýlu maľby sa dalo rozoznať viac ako 900 umelcov, signatúr sa nachádza len na 1 percente keramiky). Britský znalec umenia John Beazley ho nazval podľa nápisu chváliaceho Lysippida – *LYSIPPIDES KALOS* (nápismi *kalos – krásny* si maliari často uctili svojich súčasných obľúbencov, dnes je týchto nápisov známych niekoľko stoviek) na amfore vystavenej v Britskom múzeu v Londýne  (British Museum B 211). Pripisuje sa mu veľké množstvo váz (asi päťdesiat ďalších je prinajmenšom maľovaných jeho štýlom). Jeho štýl charakterizuje expresívna úhľadná kresba. Maliar Lysippida zdobil najmä veľké vázy, prednostne amfory, spravidla postavami súvisiacimi s činmi Herakla.
 
Maliar Lysippida je aj autorom niekoľkých čiernofigúrových malieb na amforách s dvojitým dekorom (z jednej strany zdobených čiernofigúrovou z opačnej červenofigúrovou techmikou), ktoré červenofigúrovou maľbou dokončil Andokidov maliar. Títo maliari spolupracovali v  Andokidovej dielni pod vedením samotného hrnčiara. V odborných kruhoch sa hodne diskutovalo o tom, či tieto amfory neozdobil čiernofigúrovou technikou tiež Andokidov maliar (sám Beazley zastával raz jeden potom opačný názor). Súčasný prevládajúci názor je, že tu ide o dvoch maliarov. 

Červenofigúrová strana amfory s dvojitým dekorom je zhotovená o niečo lepšie (vynaliezavejšie), aj keď je scéna takmer identická, ako na amfore z Mníchova (Staatliche Antikensammlungen 2301) so zobrazením Atény a Herma pri ležiacom Heraklovi (alebo Dionýzovi) na symposiu, alebo na dvoch amforách z Bostonu (Museum of Fine Arts 99.538 a  01.8037, na jednej z nich je zobrazený Herakles ako vedie býka na obetovanie a na druhej Achilles a Aias pri hre *pessoi*). Andokidov maliar si zväčša zjednodušil scénu tak, že postavy zobrazil väčšie a efektne (bez „nadbytočných“ detailov). Na porovnanie, zobrazenia od maliara Lysippida sa tu zdajú byť akoby od nich len odvodené. Čo sa týka niektorých detailov na vázach s rovnakým námetom, Maliar Lysippida napr. na váze z Mníchova odhalil svoj nedostatok v stolárčine na zobrazení niektorých detailov Heraklovho ležadla, zatiaľ čo Andokidov maliar, autor scény v červenofigúrovej technike na opačnej strane, mal zjavne v tomto odbore rozsiahlejšie znalosti. V Palerme (Museo Archeologico Regionale, 1448) je tiež čaša (atický kylix s očami, typu A) s dvojitým dekorom signovaná hrnčiarom Andokidom, zdobená obomi maliarmi. Túto najpopulárnejšiu formu čaše, zdobenú obrovským párom očí na oboch stranách, do tej doby maľovali len čiernofigúrovou technikou.
 

Lysippides Painter - ABV 256 22 - gorgoneion - Herakles and Apollon struggling for the tripod - Herakles and the lion - München AS 2080 - 06.jpg|Atický čiernofigúrový kylix s očami typu A, maliar: Maliar Lysippida, cca 520 – 510 pred Kr., Staatliche Antikensammlungen 2080, Mníchov 
Circle of the Lysippides Painter - ABV 430 20 - Herakles and Apollon struggling for the tripod - Athena and Hermes - München AS 1765 - 02.jpg|Atické čiernofigúrové oinochoé so zobrazením Herakla a Apolóna zápasiacich o tripus, Staatliche Antikensammlungen 1765, Mníchov
Neck amphora with armored Athenian leaving his wife, Lysippides Painter, Attic, c. 520 BC, L 184 - Martin von Wagner Museum - Würzburg, Germany - DSC05603.jpg|Atická čiernofigúrová neck-amfora, so zobrazením bojovníka lúčiaceho sa so svojou ženou, Martin von Wagner Museum, Würzburg 
Lysippides Painter - ABV 255 9 - Herakles kitharoidos - warrior with horse departing - Roma MNEVG 24998 - 03.jpg|Atická čiernofigúrová baňatá amfora typu A, zobrazuje Herakla hrajúceho na kithare, Museo nazionale etrusco di Villa Giulia 24998, Rím
Lysippides Painter - The Bateman Amphora (Wine Jar) - 1927.433 - Cleveland Museum of Art.tif|Atická čiernofigúrová baňatá amfora, zobrazuje Dionýza a satyrov, Cleveland Museum of Art 1927.433, Cleveland

 
## Referencie

 
## Iné projekty

 
Kategória:Maliari starovekého Grécka